OzLabs/hebrew-wiki-articles huggingface dataset:
יהודה האזרחי

יהודה האזרחי (בריסקר; 11 בפברואר 1920 – 2 באוגוסט 1974) היה סופר, מחזאי, עיתונאי, שדרן רדיו ועורך עברי.

== ביוגרפיה ==
נולד בירושלים בשנת 1920 לסַפָּר ואיש הציבור שמואל בריסקר, איש העלייה השנייה, שהיה מראשוני המתיישבים בשכונת רחביה (ראו בית שמואל אזרחי-בריסקר). האזרחי למד בגימנסיה העברית בשכונה, היה פעיל בתנועת הצופים והשלים את לימודיו באוניברסיטה העברית, בחוגים לספרות ולהיסטוריה. בצעירותו היה חקלאי בקיבוץ כפר גלעדי ואחר כך שירת כנוטר במשטרה הבריטית בעת מאורעות תרצ"ו-תרצ"ט. היה שדרן בקול ירושלים, ושידר בעברית מרדיו ה-BBC שבלונדון. במלחמת העולם השנייה התגייס לצבא הבריטי ושרת במסגרתו עד תום המלחמה.

יהודה האזרחי החל לפרסם סיפורים קצרים ורשימות בעיתוני הארץ משנת 1936. ספרו הראשון, "על מפתן החיים", נדפס בשנת 1940. הוא כתב מחזות שהוצגו על במות הארץ וגם באנגליה. 

בשנות ה-50 היה מעורכי תוכנית הרדיו "שלושה בסירה אחת".

לאחר מלחמת ששת הימים הפך למרצה מבוקש ומדריך. עמד בראש סניף ירושלים של המועצה לארץ ישראל יפה. פעילותו למען ירושלים ושימורה התרחבה וזכתה להדים בישראל ומחוצה לה. כמה וכמה אתרים בירושלים ניצלו מהריסה בשל פעילותו הציבורית לשימורם.

ב-1943 נשא לאשה את פפיטה האזרחי, שאותה פגש במהלך לימודיהם באוניברסיטה. פפיטה האזרחי הפכה למרצה וחוקרת ידועה בפילוסופיה, ונפטרה כעשר שנים לפניו. יהודה האזרחי נפטר בירושלים בשנת 1974.

בשנת 2019 מצא אחיינו של יהודה, ד״ר אילן אזרחי, כ-1000 מכתבים ששלחו פפיטה ויהודה אחד לשני לאורך 24 שנותם כבני זוג. בינואר 2022 הוציא אזרחי ספר בהשראת המכתבים המספר אודות הביוגרפיה הזוגית של השניים.

==יצירותיו==
האזרחי פרסם למעלה משלושים אוספי סיפורים, רומנים ונובלות, רבים מהם עוסקים בירושלים ותולדותיה. כמו כן פרסם קובצי הומור וסטירה, מערכונים שונים, ביוגרפיות ורפורטז'ות.

בין ספריו ניתן למנות את:
*על מפתן החיים, סיפורים, 1940
*כצל עובר, רומן, 1946
*עננים בסער, סיפורי מלחמת העולם, 1947
*ארץ המפכה השקטה, קובץ מאמרים, הוצאת דביר, 1958
*עם שחר, שתי נובלות, 1959
*תאומים, שלושה מחזות, 1960
*הסירוב, מחזה, 1962
*פנים ומסכה, רומן 1963
*קוצים בבוקרמחזה, 1964
*ירושלים אשר בחרתי, סקירה היסטורית, 1968
*עיר, אבן ושמים, סיפור, 1968
*שופט עייף וגזר דינו, סיפורים, מסדה (רמת גן) 1972

==תרגומיו==
מרי ברג, "גיטו ורשה", מיומני מרי ברג, תרגם מאנגלית יהודה האזרחי, 1946.

==לקריאה נוספת ==
* אילן אזרחי, כאב תהומי ועונג עילאי: פפיטה ויהודה האזרחי, הוצאת כרמל, 2022.
* אלכס זהבי, מסע אל יהודה האזרחי, נדפס בירושלים ט', תשל"ה 1975.

==קישורים חיצוניים==

* 
* 
* 
* 
* 
* 
* 
* 

==הערות שוליים==

קטגוריה:סופרים ישראלים
קטגוריה:מחזאים ישראלים
קטגוריה:עיתונאים ישראלים
קטגוריה:שדרני רדיו ישראלים
קטגוריה:מתנדבי היישוב לצבא הבריטי
קטגוריה:יהודים הקבורים בהר המנוחות
קטגוריה:מחברי סיפורים קצרים
קטגוריה:בוגרי גימנסיה רחביה
קטגוריה:בוגרי האוניברסיטה העברית בירושלים
קטגוריה:אנשי היישוב ילידי הארץ
קטגוריה:ישראלים שנולדו ב-1920
קטגוריה:ישראלים שנפטרו ב-1974
אוהלו

האנדרטה באוהלו, 1951
אולם הכנסים והספרייה בעת הקמתם בשנת 1945
אוהלו הוא מתחם בדרום הכנרת, ליד המושבה כנרת. הוקם במקור כמרכז חינוכי אזורי בשם "אוהלו של ברל". 
==היסטוריה==
המוסד הוקם בשנת 1945 כמרכז חינוכי של ההסתדרות לזכרו של ברל כצנלסון, אשר במקום זה קבע את אוהלו בזמן שעבד בחצר כנרת. המבנים הראשונים במקום הושלמו במהלך השנים 1946 עד 1947, עת נפתח במתחם תיכון בית ירח. בנוסף נבנה במקום אולם כנסים אזורי. בעת הקמת המתחם נערכה חפירה ארכאולוגית בה נתגלה "מבנה המעגלים", מבנה גדול מתקופת הברונזה בארץ ישראל, שלא ידוע למה שימש. 

בשנת 1965 נפתחה במתחם מכללה להכשרת עובדי הוראה - מכללת אוהלו. בעקבות החלטת ממשלה לחזק את ההתיישבות ברמת הגולן, הסמינר עבר בסוף שנת 1997 לקצרין. כדי להסיר את התנגדות של המרצים והסטודנטים להעברת המכללה, הסכימה הממשלה לשלם עבור טיסות של מרצים ממרכז הארץ לקצרין ולסבסד כמעט באופן מלא את התשלום למעונות עבור הסטודנטים. 

במקום פועל כפר נופש השייך לקיבוץ כנרת, וסניף של מכללת רידמן לרפואה משלימה.

==קישורים חיצוניים==

* 

==הערות שוליים==

קטגוריה:הכנרת
קטגוריה:עמק הירדן
קטגוריה:הנצחת ברל כצנלסון
כרי דשא

כרי דשא היא אכסניית נוער בחופה הצפון-מערבי של הכנרת. היא שוכנת ליד "מתקן ספיר" בתחילתו של המוביל הארצי וליד הקיבוצים גינוסר וחוקוק. האכסניה שכנה במשך עשרות שנים במבנה ההיסטורי של אכסניית עולי רגל גרמנית כ-700 מטרים צפונית-מזרחית ממיקומה הנוכחי. כיום היא שוכנת במבנה חדש, והאכסניה הגרמנית שופצה ונפתחה מחדש כאכסניית עולי רגל.

האזור שבו נמצאת האכסניה, נקרא בעברית עין שבע ובערבית טבח'ה. באזור זה התכנסו ישו ותלמידיו ושם התרחשו כמה מהאירועים החשובים המוזכרים בברית החדשה. לפיכך הפך המקום למוקד עלייה לרגל חשוב לעולי רגל נוצריים. בעקבות זאת נוסדה במקום חווה חקלאית קתולית-גרמנית ב-1889. בשל התנאים הקשים, המלריה וחוסר ההצלחה בעיבוד הקרקע, עבר המקום לידי הלזריסטים. אלה העסיקו אריסים מקומיים, ובמקום החקלאות פנו לעיסוק בתיירות. בזמן מלחמת העולם הראשונה שימש המקום כבית מרגוע לחיילי הצבא הגרמני.

במלחמת העולם השנייה, גורשו הנתינים הגרמנים, המקום הוחרם כנכס השייך לנתיני אויב, והיה לבית מרגוע לחיילי הצבא הבריטי. הבעלות על האזור הוחזרה לכנסייה לאחר הקמת המדינה, אבל האזור הוחכר מחדש לגורמים ישראלים במשך עשרות שנים. בשנת 1953 פתח שם משרד החקלאות בית ספר לבוקרים ובו גם גידלו בעלי חיים לבשר. ב-1955 נקבע באופן רשמי ששם המקום יהיה "כרי דשא". החל משנת 1961 שימש המקום אכסניית נוער.

בשנת 1990 חזר המקום לבעלות הכנסייה הגרמנית. הכנסייה מימנה את בניית האתר החדש של אכסניית הנוער, הנמצא כקילומטר דרומה מהאתר המקורי. במקביל, שיפצה הכנסייה את האתר המקורי, והוא נפתח מחדש בשנת 2001 כאכסניית צליינים. על שיפוץ האכסניה הישנה זכה בשנת 2006 בתעודת הוקרה מטעם המועצה לשימור אתרים.

אכסניית הצליינים הישנה פתוחה לאורחים מכל הדתות. חופה של האכסניה הישנה הוא חוף פרטי, הפתוח רק למתאכסנים בה. עם זאת, לפי ההסדר עם הכנסייה, המטיילים בשביל סובב כנרת זכאים לעבור בשטחה של האכסניה.

== ראו גם ==
* כפר נחום
* עין שבע
* כנסיית הלחם והדגים
* כנסיית הבכורה של פטרוס

==קישורים חיצוניים==
* 
* מיכאל יעקובסון: [http://michaelarch.wordpress.com/2014/05/12/סיבוב-באכסניית-כרי-דשא-שעל-שפת-הכנרת/ סקירה אדריכלית על אכסניית כרי דשא], באתר 'חלון אחורי', 12.5.2014

== הערות שוליים ==

קטגוריה:הכנרת
קטגוריה:ישראל: בתי מלון
קטגוריה:עין שבע
ד'הרה

חוג'ייראת (ד'הרה) (בערבית: الحجيرات (ظهرة);<ref></ref> נקרא לעיתם גם רק ד'הרה או חוג'יירת) הוא שבט בדואי בגליל, בתחומי מועצה אזורית משגב, כקילומטר וחצי מזרחית ליודפת שהוכר על ידי מדינת ישראל כיישוב בשם חוג'ייראת (ד'הרה), אך חסר מעמד מוניציפלי.

==הערות שוליים==

קטגוריה:יישובים בדואיים בישראל
מסד (יישוב קהילתי)

מסד הוא יישוב קהילתי ישראלי הממוקם על אחת משלוחותיו של הר קוץ ושייך למועצה האזורית הגליל התחתון, שבה הוא מהווה את היישוב הצפוני ביותר.

== היסטוריה ==
היישוב הוקם בשנת 1983 בשם "הר קוץ" על שם ההר שעליו הוא נמצא וכן על שם משפחת קוץ – אחת מ-24 משמרות הכהנים אשר גלתה מירושלים לגליל לאחר חורבן בית שני והתיישבה בכפר עיילבו, המזוהה עם היישוב בן זמננו עיילבון, הנמצא בסמוך.

שם היישוב לקוח מפסוק בספר מלכים: ; היישוב היהודי הסמוך לו נקרא טפחות. אם כי בניגוד לכוונת הפסוק המקורי, מסד גבוה יותר מאשר טפחות.

היישוב הוקם בזכות יעקב ולידיה צבי, שפעלו בהתנדבות פילנתרופית, לאחר שקיבלו מנדט ומינוי מהסוכנות היהודית, מההסתדרות הציונית ומהמרכז החקלאי, לפעול ולרכז מעין ועדת קליטה למתיישבים ומתעניינים. לקשר ולהפעיל בכל הקשור ללוגיסטיקה בשינוע והעמדת קרוואנים למגורים כולל תשתית חשמל מים וביוב. מתוך שתים עשרה המשפחות שנבחרו לקליטה, שבע עלו על הקרקע, רובן מכוחות הביטחון (משטרה וצבא). ב-1 בספטמבר 1983, נכנסו ילדי מסד לבית הספר החקלאי כדורי, וביישוב עצמו נפתח הפעוטון.

הייעוד הבסיסי של היישוב, היה הקניית שטח לדור המשך של בני מושבים מהגליל, ייעוד זה גרם ללא מעט דיונים תוך-מוסדיים, כאשר בסוף הוגדר היישוב בקונספט של יישוב קהילתי.

כשני קילומטרים מצפון מזרח ליישוב נמצא האתר הארכאולוגי חורבת ממלח, שבו שרידי בית כנסת מתקופת התלמוד.

==קישורים חיצוניים==

* 
* [http://www.romgalil.org.il/cds/334/ מסד] באתר הרשות לפיתוח הגליל
* 

==הערות שוליים==

 

קטגוריה:יישובים שהוקמו ב-1983
קטגוריה:ישראל: יישובים קהילתיים
קטגוריה:הגליל התחתון: יישובים
קטגוריה:תוכנית המצפים
גת שמנים

חזית "[[כנסיית כל העמים" בגת שמנים]]
גן עצי הזית בגת שמנים
גת שמנים (ביוונית: Γεθσημανή, גֶתְסֵמַנֵה; בסורית: ܓ݁ܶܕ݁ܣܺܡܰܢ, גֶּדּ־סִמַן) הוא הגן בו, על פי המסורת הנוצרית והמתואר בברית החדשה, התפלל ישו בלילה שלפני צליבתו את תפילתו האחרונה והתייסר, קודם להסגרתו לידי הרומאים על ידי יהודה איש קריות. הגן נמצא במורדות הר הזיתים בירושלים, ומשקיף על נחל קדרון שלמרגלותיו ועל הר הבית שלמולו. במקורות המקראיים היהודיים מזוהה המקום כעמק יהושפט.

==שם האתר==
שם האתר מוכר מהברית החדשה:

השם גת שמנים רומז על האפשרות שבתקופת בית שני פעלה במקום גת לייצור יין ובעיקר בית בד לייצור שמן זית. גם היום עתיר הגן וסביבתו עצי זית. על פי הסבר אחר, השם גת שמנים הוא שיבוש של השם "גד שמני" שמשמעו הוא מדרון, והכוונה היא למדרונו של נחל קדרון או לעליותיו של הר הזיתים.

==אתרים==
בגת שמנים שוכנת כנסיית כל העמים (הידועה גם ככנסיית היגון או ככנסיית הייסורים), פרי תכנונו של האדריכל האיטלקי אנטוניו ברלוצי אשר בנה כנסיות רבות בירושלים וארץ ישראל במחצית הראשונה של המאה ה-20. בסמוך לכנסייה נמצא קבר מרים ובו מזהה אחת המסורת הנוצריות את מערת הקבורה של מרים, אם ישו. ליד קבר מרים נמצאת מערת הבגידה הנקראת גם מערת השליחים או מערת היגון, והנמצאת בחזקת המסדר הפרנציסקני. האתר מקודש לנצרות, ופוקדים אותו מדי שנה מאות אלפי צליינים נוצרים מרחבי העולם.

בעקבות פיתוח תיירותי באזור, החלה חפירה ארכאולוגית שבמסגרתה נמצאו מקווה טהרה מתקופת בית שני ושרידי כנסיות מהתקופות הביזנטית והצלבנית.<ref></ref> עמית ראם, ארכאולוג רשות העתיקות, טוען שהימצאות מקווה הטהרה בשטח פתוח ולא בסמוך למבני ציבור, מעידה בסבירות גבוהה על קיום תעשייה חקלאית במקום לפני כאלפיים שנה, ובכך מאששת את שם המקום העתיק, גת שמנים. דיני הטהרה ביהדות חייבו את העוסקים במלאכת ייצור השמן והיין להטהר.<ref></ref>

== לקריאה נוספת ==
* מיכל ביטון, "[https://www.ybz.org.il/_Uploads/dbsAttachedFiles/Michal_Biton_Low_Res.pdf הגן כטבע מקודש וככנסייה: שינויי עיצוב ותפקוד בגן של גת שמנים 1959-1800]", קתדרה 146, תשע"ג.

== קישורים חיצוניים ==

* 
* 
* 

==הערות שוליים==

*
מרוץ האתגר הגדול של דארפ"א

צילום מתוך התחרות השנייה
מרוץ האתגר הגדול של דארפ"א הייתה תחרות נושאת פרסים בין מכוניות רובוטיות, שנוסדה על ידי מחלקת ההגנה של ארצות הברית. הקונגרס האמריקני פנה למשרד ההגנה וביקש ממנו לפתח צי של מכוניות קרקעיות אוטונומיות עד שנת 2015. הקונגרס התיר למשרד להציע פרס כספי, כדי להאיץ את החדשנות ואת התחרות. בתגובה, הכריז מנהל הסוכנות לפרויקטים מחקריים מתקדמים בתחום ההגנה (DARPA) כי ייתן חסות לתחרות פתוחה, שתאיץ את המחקר והפיתוח בתחום זה. 

בתחרות הראשונה, שהתקיימה ב־13 במרץ 2004, ניסו 15 כלי רכב רובוטיים את כוחם במרוץ במדבר מוהאבי בקליפורניה - מברסטו, קליפורניה לפרים, נבדה, בתחרות על פרס בסך מיליון דולרים. בתחרות זו לא הצליח אף כלי-רכב לעבור יותר ממספר קילומטרים. באותו זמן הכריז המשרד כי בשנה שלאחר מכן, הפרס יוכפל ל־2 מיליון דולרים.

התחרות השנייה התקיימה ב־8 באוקטובר 2005 במדבר ובהרים ליד פרים, נבדה במסלול שאורכו 212 ק"מ. 23 קבוצות ניסו לנווט את רכבם במסלול הקשה, הכולל קרקעית אגם מיובש, מסלולים הרריים ומדבריות מלאות סלעים ומהמורות. כל הקבוצות פרט לאחת עברו מרחק גדול יותר מזה שעבר כלי הרכב המנצח בשנה הקודמת; אולם רק חמש קבוצות הצליחו לסיים את המרוץ. המנצחת הייתה הקבוצה של אוניברסיטת סטנפורד, שכלי-הרכב שלה גמא את המרחק בשש שעות ו־53 דקות.

==ראו גם==
* תחרות אתגר הרובוטיקה של דארפ"א

==קישורים חיצוניים==

* 

קטגוריה:תחרויות רובוטיקה
קטגוריה:כלי רכב בלתי מאוישים
Colonization

Colonization הוא משחק אסטרטגיה ממוחשב מבוסס תורים אשר יצא לשוק על ידי חברת Microprose בשנת 1994, ומתבסס על תקופת הקולוניזציה האירופאית ביבשת אמריקה משנת 1492 ועד 1850. המשחק מזכיר בסגנונו את "Civilization", שפותח גם הוא בידי אותה חברה.

== תיאור המשחק ==
ממשק המשתמש הבסיסי של המשחק דומה לזה של Civilization: מבט מלמעלה על מפה המחולקת למשבצות; לפני תחילת המשחק ניתנת האפשרות לשחק במפה של יבשת "העולם החדש", במפה אקראית שיוצר מנוע המשחק או במפה שמאפייניה, כמו גודל שטח היבשה ואקלים, נקבעים על ידי השחקן. כל משבצת יכולה להכיל יחידות, מושבות וכדומה. במשחק ניתן דגש גדול יותר למסחר ולפיתוח המושבות, ודגש נמוך יותר על קרבות. בניגוד ל-Civilization, אין במשחק התפתחות טכנולוגית.

השחקן יכול לשחק אחד מארבעה מהכוחות האירופאים הגדולים של אותה תקופה: אנגליה, ספרד, צרפת והולנד. לכל אחת מהמעצמות יתרון כלשהו.

היחידות במשחק הן של מתיישבים. ישנם מתיישבים חסרי הכשרה, וכאלו שמאומנים למשימה ספציפית, כגון: גידולים חקלאיים, הכנת סחורות, לחימה, פוליטיקה וכן הלאה. בכל מושבה ניתן לגדל מספר גידולים חקלאיים - מזון, טבק, כותנה, סוכר. כמו כן ניתן לכרות כסף וברזל ולצוד חיות לפרוות, בהתאם לסוג האדמות שעליהן הוקמה המושבה. בתוך המושבה יכולים המתיישבים לייצר סחורות כגון מעילים, בגדים, סיגרים, ורום. כמו כן הם יכולים לייצר כלים ורובים, לבנות מבנים נוספים במושבה, ולעסוק בפוליטיקה או בהטפה דתית.

תגבורת של מתיישבים מגיעה מארץ המוצא של השחקן אחת לזמן מסוים, כשכמות ההטפה הדתית במושבותיו יכולה להשפיע על פרק הזמן הזה (הדבר בא במטרה לבטא את המניעים של רבים מהמהגרים לעולם החדש שחיפשו חופש דתי). עיסוק בפוליטיקה מסייע למתיישבים לאמץ אידאולוגיה ליברלית שמשפרת את עבודתם, ולגיוס "אבות מייסדים" - דמויות חשובות מההיסטוריה של יבשת אמריקה שהשגתן מעניקה בונוסים לשחקן.

במשחק יש חשיבות רבה לקשר עם ילידי העולם החדש, האינדיאנים. ניתן לחיות עמם בשלום ולסחור אתם, וניתן גם להילחם בהם ולבזוז את עריהם. האינדיאנים מגיבים בתוקפנות להרס הסביבה ולכוחות צבאיים שנמצאים בקרבתם.

הדרך לניצחון במשחק עוברת דרך הכרזת עצמאות, שעבורה נדרש שלפחות חצי מהמתיישבים יאמצו את האידאולוגיה הליברלית. לאחר הכרזת העצמאות יוצאת ארץ המוצא של השחקן למלחמה נגד מושבותיו (בסגנון מלחמת העצמאות של ארצות הברית) ואם השחקן מביס אותה, הוא זוכה במשחק.

בשנת 2010 יצאה גרסה מחודשת של המשחק תחת השם Civilization IV: Colonization. המשחק יצא בעקבות ההצלחה הגדולה לה זכה Civilization IV, והתבסס על מנוע משחק זהה.

== קישורים חיצוניים ==
* 
* [http://www.goodolddays.net/game/id%2C178/Colonization.html Colonization] באתר "The Good Old Days"

קטגוריה:Civilization
קטגוריה:משחקי אסטרטגיה ממוחשבים (תורים)
קטגוריה:משחקי וידאו משנת 1994
קטגוריה:משחקי DOS
קטגוריה:משחקי 4X
קטגוריה:משחקי וידאו שפותחו בארצות הברית
Session Initiation Protocol

Session Initiation Protocol (בראשי תיבות: SIP) הוא פרוטוקול איתות (Signaling Protocol) המשמש בעיקר לשליטה וניהול של שיחות זמן-אמת ברשתות IP כדוגמת טלפוניה מבוססת IP ומסרים מיידיים. 

SIP, בדומה ל-HTTP הוא פרוטוקול שרת–לקוח המבוסס על הודעות בקשה ותשובה שיוצרות טרנזקציות (לדוגמה הודעת INVITE משמשת ליצירת השיחה והודעת BYE לניתוקה). על פי מודל השכבות של SIP OSI מוגדר כשייך לשכבת האפליקציה (7). התקן מסביר איך להשתמש ב-SIP מעל TCP, UDP ו- TLS, אבל גם מיפויים אחרים אפשריים (UDP הוא הנפוץ ביותר בשימוש). פורט 5060 הוקצה ל-SIP על ידי IANA.

SIP פותח על ידי ה-IETF ומפורסם כ- . ישנן קרוב ל־20 תוספות והרחבות שמתוארות ב-RFC והצעות להרחבות נוספות מוגשות חדשות לבקרים. בין ההרחבות הבולטות: SIMPLE - לתמיכה במסרים מיידיים ו-Presence, ו־SIP-3GPP לתמיכה ב-SIP ברשתות GSM מהדור השלישי ואילך.

נכון להיום SIP נתמך על ידי יותר מוצרים ושרותי טלפוניה אינטרנטית מכל פרוטוקול איתות אחר - למעט חריגים בודדים כל יצרני התקשורת העיקריים מציעים מוצרים או שירותים תומכי SIP. עם זאת עולם הטלפוניה האינטרנטית התפתח במקביל על בסיס מספר גדול של פרוטוקולים מתחרים ומשלימים כולל H.323, Megaco ופרוטוקולים פרטיים של חברות כמו סיסקו וסקייפ. על כן קשה לקבוע אם SIP הוא כרגע הפרוטוקול הנפוץ ביותר בשימוש, אף על פי שזאת ההערכה המקובלת. SIP/SIMPLE גם הוא זוכה להכרה רבה כפרוטוקול האוניברסלי העתידי למסרים מיידיים.

== הודעות בפרוטוקול ==
ההודעות נחלקות לבקשות ששייכות לעולם ה-SIP ותגובות שרובן לקוחות מעולם ה-HTTP 
ב-SIP קיימות הבקשות הבאות:
*INVITE - משמשת כבקשה לפתיחת שיחה ומכילה בתוכה את הבקשה ובדר"כ גם את פרוטוקולי התקשורת שהשולח מסוגל לתקשר בהם כהודעת SDP 
* BYE - משמשת לסיום שיחה.
* CANCEL - משמשת לביטול בקשה קודמת.

בנוסף מכיוון ש-SIP עובדת גם עם UDP קיים הצורך באישור קבלת ההודעות, ואישור זה נעשה על ידי הודעת ACK שנשלחת עבור כל בקשה ברגע שהתקבלה.

התגובות מתחלקות ל-6 חלקים כשלכל חלק יש למעשה שימוש:
* תגובות מ-100 עד 199 משמשות רק כדי להודיע על קבלה ועיבוד של בקשות בתוכם:
** 100 TRYING
** 180 RINGING
* תגובות מ-200 עד 299 משמשות כתגובות "הצלחה" ובתוכם:
** 200 OK
* תגובות מ-300 עד 399 משמשות להעביר את השיחה לגורם שלישי ובתוכם:
** 301 Moved Permanently
** 302 Moved Temporarily
* תגובות מ-400 עד 499 הם תגובות שגיאה ובתוכם:
** 400 Bad Request
** 401 Unauthorized
** 403 Forbidden
* תגובות מ-500 עד 599 משמשות להודיע על בעיות בשרת ונשלחות אך ורק על ידי השרת ובתוכם:
** 500 Server Internal Error
** 503 Service Unavailable
* תגובות מ-600 עד 699 משמשות כתגובות שגיאה גלובליות ובתוכם:
** 600 Busy Everywhere
** 606 Not Acceptable

ישנן הרחבות רבות לפרוטוקול שפותרות בעיות שונות או מוסיפות אפשרויות מיוחדות.
לדוגמה, ניתן למצוא הרחבות לתמיכה בשיחות וועידה מרובות משתתפים, תמיכה בשרתי נוכחות (היכולת לדעת אם אנשים אחרים נמצאים כרגע ברשת / בשרות), תמיכה ב־TCP ועוד.

פרוטוקול SIP משתמש בשני פרוטוקולים אחרים, SDP ו־RTP, על מנת להעביר את המדיה עצמה (לדוגמה VoIP בשיחות קול, או Video over IP בשיחות וידאו).

פרוטוקול SDP משמש למשא ומתן על הקידוד של השמע ואילו RTP משמש להעברת השמע עצמו.

== ראו גם ==

* מונחים ברשת מחשבים

== קישורים חיצוניים ==

* [http://www.protocols.com/pbook/VoIP.htm#SIP גישה לספרי הפרוטוקלים של SIP] 
* 

קטגוריה:תקנים בתקשורת מחשבים
השריה

השריית בשר ל[[ברביקיו קוריאני]]
עוף טיקה – תבשיל הודי]]
השריה היא דרך הכנה של מזון בנוזל. השריה יכולה לבוא כשלב מוקדם של הכנת בשרים ועופות לבישול או צלייה או כהכנה יחידה למזונות מסוימים.

הבשרים מושרים בנוזל הנקרא מרינדה, משרה או תַּחְמִיץ.

==מטרות ההשריה==
* ריכוך – המרינדה מכילה חומרים התוקפים את הג'לטין שבבשר ומרככים אותו. חומרים אלה יכולים להיות יין, חומץ, סויה, מיצי לימון, אננס ופפאיה או חומרים סינתטיים כגון סלפטר.
* קיצור זמן בישול – לדוגמה בבישול קטניות#בישול.
* מתן טעם – ריכוך הבשרים מאפשר לטעמים לחדור עמוק יותר ולכן מוסיפים למרינדה חומרי טעם בנוסף לחומרים המרככים.
* הרחקת ריחות לא נעימים – בעיקר רלוונטי לדגים המושרים במיץ לימון או חלב כדי להרחיק ריחות ים או ריחות של הקפאה.
* הפגת מרירות – השריית זיתים או פירות הדר לא קלופים במים לפני הכנתם כדי להפיג את מרירותם.
* השריה לפני הגשה – ישנם מאכלים שאינם דורשים בישול, אלא השריה קלה בלבד כגון סלטים או סביצ'ה שמשרים כמה דקות לפני ההגשה לשם ספיגת טעמים.

==קישורים חיצוניים==

* [https://web.archive.org/web/20070928071248/http://www.foodis.co.il/recipes.asp?sec=1&featid=1472 מרינדה לבשר בקר (סינטה ואנטרקוט)], באתר "אכול ושתה"
* דרור פילץ, [https://web.archive.org/web/20070829041151/http://www.hashulchan.co.il/_Recipes/Recipe.asp?CategoryID=107&ArticleID=8221&RecipesCategoryID=324 מרינדה לעוף ולצלעות טלה], באתר "על השולחן"
* [https://web.archive.org/web/20070512180905/http://www.dromamerica.co.il/index.php?module=staticcontent;task=view;id=19 מרינדה לפרגיות], באתר "דרום אמריקה"
* [http://chefilan.com/blog/?p=140 משרה (מרינדה)], באתר "ארץ עיר"
* 

קטגוריה:ערכים שבהם תבנית בריטניקה אינה מתאימה
קטגוריה:שיטות בישול
דארק פיונרל

דארק פיונרל (באנגלית: Dark Funeral, "הלוויה אפלה") היא להקת בלאק מטאל שוודית אשר נוסדה בשנת 1993, על ידי הגיטריסטים בלאקמון ("ירח שחור") ולורד אהרימן.<ref name=":0"></ref> מבחינה לירית, הלהקה מתמקדת בעיקר בשטניזם, אנטי-נצרות וחילול הקודש.<ref name=":0" /> חברי להקה מסוימים בעבר ובהווה, כולל בלאקמון, אהרימן, קאליגולה וצ'אק מול, הכריזו כל אחד על זיקה לשטניזם, כאשר אהרימן וקאליגולה ידועים כחברים בכנסיית השטן.

הלהקה הוציאה שבעה אלבומים באורך מלא והיא נחשבת לאחת מהלהקות הבולטות בסצנת הבלאק מטאל השוודית.

==חברי ההרכב==

* לורד אהרימן - גיטרה (1993-הווה), גיטרה בס (2016)
* צ'אק מול - גיטרה (2003-הווה)
* הלג'רמדר - שירה (2014-הווה)
* אדרה-מלק - גיטרה בס (2018-הווה)
* ג'לומה - תופים (2018-הווה)

=== חברים לשעבר ===

* בלאקמון (התאבד ב-2013)<ref></ref> - גיטרה (1996-1993)
* אמפרור מגנוס קאליגולה - שירה (2010-1995), גיטרה בס (2001-1996)
* דראגן - תופים (1994-1993)
* ניקו קאוקינן - תופים (1993)
* דמגורת - שירה, גיטרה בס (1995-1993)
* אקוומנטרום - תופים (1995-1994)
* אלזזמון - תופים (1998-1996)
* טייפוס - גיטרה (1998-1996)
* גאנפאסט - תופים (2000-1998)
* דומיניון - גיטרה (2002-1998)
* מאטה מודין - תופים (2007-2000)
* בי-פורס - גיטרה בס (2010-2005)
* דומינייטור - תופים (2010-2007, 2017-2011)
* זורנהיים - גיטרה בס (2014-2011)
* נכטגרם - שירה (2012-2011)
* נאט - גיטרה בס (2016-2014)

==דיסקוגרפיה==
{| class="wikitable mw-collapsible" border="1"
|-
!אלבום
!שנה
|-
|Dark Funeral (מיני אלבום)
|1994
|-
| The Secrets of the Black Arts ||1996
|-
| Vobiscum Satanas ||1998
|-
| Teach Children to Worship Satan (מיני אלבום) ||2000
|-
| Diabolis Interium ||2001
|-
| Attera Totus Sanctus ||2005
|-
| Angelus Exuro pro Eternus ||2009
|-
| Where Shadows Forever Reign ||2016
|-
| We Are the Apocalypse ||2019
|}

==קישורים חיצוניים==

* 

==הערות שוליים==

קטגוריה:להקות בלאק מטאל
קטגוריה:להקות מטאל שוודיות
קטגוריה:להקות שהיו חתומות במטאל בלייד רקורדס
קטגוריה:להקות שהוקמו בשנת 1993
דימו בורגיר

דימוּ בּוֹרגיר (באיסלנדית: Dimmu Borgir, "טירות חשוכות") היא להקת נורווגית מאוסלו, מסוגת בלאק מטאל סימפוני. הלהקה הוקמה ב־1993, על ידי שאגרת', סולן הלהקה; וסילנוז, כותב השירים העיקרי ואחד מהגיטריסטים בה.

הרכב הלהקה השתנה רבות. סילנוז ושאגרת' הם החברים המייסדים היחידים שנותרו. הכלי המוביל בלהקת בדימו בורגיר הוא הקלידים. שאגרת' אף ניגן בעצמו בקלידים באלבומים הראשונים של הלהקה.

המוזיקה שבשני האלבומים הראשונים הייתה קליטה יחסית ללהקות שפעלו באותן שנים בנורווגיה, ועם זאת בעלת שמע פשוט יחסית לאלבומים העוקבים. בלהקה נמצאים אף סממנים שטניים בליריקה, בסמלילהּ ובעטיפות הדיסקים, כמקובל בסוגה זו. בשני הדיסקים הראשונים שלהם, For All Tid ו־Stormblåst מילות השיר נכתבו בשוודית עתיקה, שפת אימו של הסולן. מאז, השירים הם באנגלית בלבד.

==חברי ההרכב==

=== העכשוויים ===
*Shagrath – סולן
*Silenoz – גיטרה
*Galder – גיטרה
*Daray – תופים (live)

=== חברים לשעבר ===
*Brynjard Tristan – גיטרה בס
*Stian Aarstad – קלידים
*Nagash – גיטרה בס, קול רקע
*Tjodalv – תופים, גיטרה
*Astennu – גיטרה
*Nicholas Barker – תופים
*Hellhammer – (בהפסקה) תופים (ראו גם מייהם וארקטורוס)
*Archon – גיטרה
*ICS Vortex – גיטרה בס, שירה נקייה
*Mustis – קלידים

== אלבומים ==
{| class="wikitable sortable" border="1;" dir="ltr"
|+
!שנת ההוצאה
!שם האלבום
|-
|1994 || Inn I Evighetens Mørke - EP
|-
|1995 || For All Tid
|-
|1996 || Stormblåst
|-
|1996 || Devil's Path - EP
|-
|1997 || Enthrone Darkness Triumphant
|-
|1998 || Godless Savage Garden (Compilation)
|-
|1999 || Spiritual Black Dimensions
|-
|2001 || Puritanical Euphoric Misanthropia
|-
|2001 || Alive in Torment (Live)
|-
|2003 || Death Cult Armageddon
|-
|2004 || Sons of Satan/Gather for the Attack (הוקלט במשותף עם אולד מנז צ'יילד)
|-
|2005 || Stormblast MMV (הוצאה מחודשת לאלבום מ 1996)
|-
|2007 || In Sorte Diaboli
|-
|2010 || Abrahadabra
|-
|2018 || Eonian
|}

==קישורים חיצוניים==

* 

קטגוריה:להקות בלאק מטאל
קטגוריה:להקות נורווגיות
קטגוריה:שישיות מוזיקליות
קטגוריה:להקות שהוקמו בשנת 1993
ג'יבריש

גִ'יבְּרִישׁ (לפי האקדמיה ללשון העברית: קַשְׁקֶשֶׁת) הוא כינוי לדיבור הנשמע כשפה טבעית אך אינו אלא רצף של הברות חסרות פשר, שאינן מובנות אף לדובר עצמו.

==מקור המילה==
המילה לקוחה מאנגלית: gibberish, מהבסיס gibber והסיומת -ish, המציינת בין היתר שפות. ישנן מספר תאוריות למקור הבסיס gibber:
לפי האחת, המקור הוא הפועל gibber, הקרוב לפועל jabber, "לקשקש", אך מאחר שהמילה gibberish תועדה עוד לפני המצאת הפועל הזה, נכונות התאוריה מוטלת בספק.
לפי השנייה, נקראת השפה על שמו של האלכימאי הערבי גַּ'אבִּר בִּן־חַיַאן (ערבית: جَابِر بِن حَيَّان), הידוע גם בשמו הלטיני Geber, אשר כתב את עבודותיו בכתב סתרים לא מובן לאחרים מחשש לרדיפה דתית. הסבר אחר מייחס את השם לבליל השפות של יורדי הים השונים שהתיישבו בגיברלטר.

== שימושים ==
לעיתים משמש המונח ככינוי גנאי לתיאורה של שפה תקנית עמוסה במילים לועזיות שאינן מובנות לשומע המצוי, וכל מטרתן, לכאורה, ליצור רושם על השומע. המונח "ג'יבריש" משמש גם לתיאור תוצאות תקלה בטקסטים כתובים המוצגים באמצעי מדיה אלקטרוניים (כגון דפדפנים, דואר אלקטרוני, מסרים מיידיים, SQL). התקלה מתבטאת בהצגה של הטקסט בכיוון הפוך או בהצגה של תווים שונים מאלו שנכתבו, למשל רצף סימני שאלה או תווים מיוחדים. בעיות כאלו נוצרות עקב אי-תאימות בקידוד השפה בין הצדדים.

== בתרבות ==
בסרט "זמנים מודרניים" משנת 1936, צ'ארלי צ'פלין, המגלם נווד שמקבל עבודה כבדרן בבית קפה, שר שיר בג'יבריש, לאחר ששכח את מילות השיר שהיה עליו לשיר. בסרט "הדיקטטור הגדול", שהופק ארבע שנים לאחר מכן, עושה צ'פלין שימוש קומי נוסף בג'יבריש, כאשר הוא מגלם את דמותו של אדנואיד הינקל (בן דמותו של היטלר), ונושא נאום ג'יבריש שכולו לעג לדיקטטורים ולסגנון דיבורו הצורם וההיסטרי של היטלר.

בין היצירות האמריקניות המפורסמות הכוללות קטעי ג'יבריש, ניתן למנות את סרטי "החבובות" ואת סדרת הטלוויזיה. חלק מהדמויות שם, כגון הטבח השוודי והעוזר של המדען, דוברות ג'יבריש.

בין היצירות הישראליות שבהן יש ג'יבריש, ניתן למנות את השיר "סנדניה" ("Sandanya") של פוריין אפייר (רמי פורטיס וברי סחרוף), ועוד שירים באלבום "east on fire" הם בג'יבריש. גם אלבום הבכורה של חיים צינוביץ', פרויקט הג'יבריש, מכיל שירים אתניים בג'יבריש, בשילוב עם מוזיקת רוק. ניתן למנות גם שיר של משינה, "כרים עבדול זמר" וחלק נכבד מאחת מסצנות הפתיחה של הסרט נקמתו של איציק פינקלשטיין.
סרטו של אריק קפלון סולו לטוּבּה דובר כולו ג'יבריש, וכתוביות "מתרגמות" את התסריט לצופים. בסדרה אחמד וסלים מדברות הדמויות בשפה ייחודית המורכבת משפות רבות. בין יתר ה"שפות" מהולה גם הג'יבריש.

==ראו גם==
* איגיון

==קישורים חיצוניים==

==הערות שוליים==

*
קטגוריה:שפות
נאעורה

נאעורה (בערבית: الناعورة) הוא כפר ערבי-ישראלי הנמצא כ-10 קילומטרים ממזרח לעפולה למרגלות גבעת המורה בתחום המועצה האזורית הגלבוע. מקור שמו של היישוב בגלגל השאיבה (ناعور, נַאעוּר) המשמש להעלאת מים מן הבאר.

היישוב הוקם ככל הנראה במאה ה-16.
בתקופת המנדט הבריטי השתייך הכפר לנפת נצרת. בסקר הכפרים המנדטורי משנת 1945 נאמדה אוכלוסיית הכפר ב-340 תושבים.
ב-20 במאי 1948, במהלך מלחמת העצמאות, פונה הכפר בהוראת הכוחות הלא-סדירים הערביים.
לבני חמולת זועביה היו יחסים טובים עם שכניהם היהודים. בעקבות המלצת היהודים במהלך המלחמה לא להצטרף למאבק נגד היהודים, ובהשפעתו של השייך סייף א-דין א-זועבי,<ref>אנעם זועבי, "סייף אלדין אלזועבי - עד ראייה - יומן זכרונות" (בערבית, הוצאה פרטית), 1987</ref> נשארו רוב בני החמולה בכפריהם. גם הכפרים הסמוכים טמרה, סולם וטייבה נהגו באופן דומה. להבדיל, רוב הכפרים באזור התפנו מיושביהם לקראת הפלישה הצפויה של מדינות ערב.

ביישוב נמצא בית ספר תיכון אורט אחווה גלבוע שמשמש תלמידים מהכפר ומכפרים באזור.

==קישורים חיצוניים==

* 
* 

==הערות שוליים==

קטגוריה:יישובים ערביים בישראל
קטגוריה:יישובים שהוקמו במאה ה-16
אבסו

אבּסוּ (באנגלית: Absu) הייתה להקת בלאק מטאל טקסנית מארצות הברית.

הלהקה נחשבת בעיני רבים ללהקה הטובה והחשובה ביותר שיצאה מסצנת הבלאק מטאל הדלה יחסית של ארצות הברית. המתופף פרוסקריפטור (או ראס ר. גיבנס בשמו האמיתי), מנהיגה של הלהקה, מוערך כאחד המתופפים המהירים ביותר בז'אנר והתוצאה היא מוזיקה בקצב מהיר מאוד עם אלמנטים של דת' מטאל, ת'ראש מטאל, מוזיקה קלטית ושירה אופיינית לבלאק מטאל.

הלהקה מגדירה את עצמה כלהקת "Mystical Occult Metal". הטקסטים הבלתי-שגרתיים מתרכזים באגדות-עם קלטיות ובמיתולוגיה מסופוטמית.

לאחר שהתאושש מפציעה שהשביתה אותו למשך שנה, פרוסקריפטור הצטרף ב־1999 ללהקת מלכאש הישראלית, כשעתידה של אבסו נראה לא ברור לאחר עזיבתם של כמה חברי הרכב. פרוסקריפטור עזב את מלכאש ב-2005.

==חברי ההרכב==
*פרוסקריפטור (ראו גם מלכאש)

===חברים לשעבר===
*שפריאל
*אקוויטנט
*דייוויד את'רון מיסטיקה
*בלק מסית

== אלבומים ==
{| class="wikitable" style="margin-left: auto; margin-right: auto; border: none;" ; dir=ltr
!שנת ההוצאה
!שם האלבום
|-
| 1993 || Barathrum: Visita Interiora Terrae Rectificando Invenies Occultul Lapidem (V.I.T.R.I.O.L.) 
|-
| 1995 || The Sun of Tiphareth 
|-
| 1997 || The Third Storm of Cythraul 
|-
| 1998 || In The Eyes of Ioldánach (מיני-אלבום) 
|-
| 2001 || Tara 
|-
| 2005 || Mythological Occult Metal: 1991-2001 (אוסף של קטעים נדירים)
|}

==קישורים חיצוניים==

* 

קטגוריה:להקות רוק אמריקאיות
קטגוריה:להקות בלאק מטאל
קטגוריה:להקות שהוקמו בשנת 1989
תיכון בית ירח

בית-ירח הוא בית-ספר תיכון מקיף ארבע-שנתי (ט'-י"ב), באחריות המועצה האזורית עמק הירדן, לתלמידי בתי-הספר היסודיים בעמק, מהווה המסגרת החינוכית בבית-ירח, המשך על יסודי ללימודיהם. בית הספר פותח את שעריו גם בפני תלמידים נוספים מהסביבה.

בבית-ירח לומדים מעל 940 תלמידים ומלמדים כ-144 מורים. בית-ירח שומר על קשרים הדוקים עם הקהילה סביבו – היישובים, ההורים ומערכת החינוך האזורית. בית ירח נתון לפיקוחו של המינהל לחינוך התיישבותי. תוכנית הלימודים של בית-ירח מבוססת על תוכנית הלימודים של משרד החינוך.

בית הספר הוקם בשנת 1947 כדי להחליף את בית הספר בדגניה ב' אשר שימש עד אז את בני היישובים הקיבוציים. הוא נקרא על שם ארתור רופין. באמצע שנות האלפיים, עבר בית הספר לאחריות המועצה האזורית עמק הירדן. בכיתה ט' התלמידים לומדים בכיתות הטרוגניות ובכיתת חינוך מיוחד אחת. החל מכיתה י' לומדים התלמידים בכיתות אם - כיתת חינוך מיוחד, כיתת לב אתגר, כיתת מבר, כיתת מצטיינים והכיתות הרגילות. התלמידים לומדים מקצועות בחירה מגוונים. בבית הספר מגמת מחשוב ובקרה.

בית הספר נמצא במקום מכובד בין בתי הספר שבוגריהם מתגייסים לחילות קרביים בצה"ל.
אחת לשנה, בין יום השואה ליום הזיכרון, בית הספר מקיים את ״מרוץ בית ירח״, מרוץ לזכר 106 הנופלים אשר למדו בבית הספר ובבקעת כנרות. כמו כן, בבית הספר ישנו חדר זיכרון, ובו מונצחים 106 החללים.

מנהל בית הספר הוא שרון שדה. בית הספר קרוי על שם תל בית ירח הנמצא בקרבת בית הספר.

בית הספר נהג לקיים שיעורי העשרה מעבר לתוכנית משרד החינוך, וגבה שכר לימוד עבור התוספת מההורים. חלק מהורי תלמידים תושבי פוריה עילית, אשר נשלחו לבית הספר על פי חוק חינוך חובה, סירבו לשלם תשלומים אלה ועתרו לבג"ץ, אשר קבע כי לא ניתן לחייב את ההורים לשלם מעבר לתשלומי חובה. בעקבות הבג"ץ צומצמו שעות הלימוד בבית הספר.

==גלריית תמונות==
<gallery perrow="2">
קובץ:Bet Yerah High school (1).JPG
קובץ:Bet Yerah High school (4).JPG
</gallery>

==ראו גם==
רשימת בוגרי בית הספר

==קישורים חיצוניים==

* 
https://www.beit-yerach.com/izkor 106 נופלי בית הספר ובקעת כנרות

==הערות שוליים==

בית ירח
קטגוריה:מועצה אזורית עמק הירדן: חינוך
קטגוריה:מועצה אזורית עמק הירדן: מבנים
קטגוריה:הנצחת ארתור רופין
אנת'רונד

אנת'רונד בהופעה בפריז, 2007
אינת'רונד (Enthroned) הבלגית היא להקת בלאק מטאל אופיינית שנוסדה ב־1993, עם אלמנטים חזקים של סצנת הבלאק מטאל הנורווגית.
בשנת 1997 התאבד המתופף המקורי Cernunnos ומאז אין ללהקה מתופף קבוע.

==חברי ההרכב==
*סבאת'אן
*נראית' דאאמון
*נונאגסט
*אלסוויד
== אלבומים ==
{| class="wikitable" 
!שנת ההוצאה
!שם האלבום
|-
| 1996 || Prophecies Of Pagan Fire
|-
| 1997 || Towards The Skullthrone Of Satan
|-
| 1998 || Regie Sathanas
|-
| 1999 || The Apocalypse Manifesto
|-
| 2001 || Armoured Bestial Hell
|-
| 2002 || Carnage In Worlds Beyond
|-
| 2004 || Xes Haereticum
|-
| 2005 || Black Goat Ritual (הופעה חיה)
|-
| 2007 || Tetra Karcist
|-
| 2010 || Pentagrammaton
|}

==קישורים חיצוניים==

* 

קטגוריה:להקות בלאק מטאל
קטגוריה:להקות בלגיות
קטגוריה:להקות שהוקמו בשנת 1993
מועדון ספורט רמת אפעל

<ref></ref>מועדון ספורט רמת אפעל היא קבוצת כדורסל ישראלית משכונת רמת אפעל שברמת גן.

בעונת 2003/04 זכתה הקבוצה בגביע האיגוד, בנוסף להעפלה לליגה הלאומית.

הקבוצה העפילה בעונת לליגת העל אך ויתרה על העלייה ומאוחר יותר אף ביקשה לרדת לליגה הארצית עקב קשיים כלכליים.

בסוף עונת הקבוצה נקלעה לקשיים כלכליים והתפרקה באופן סופי. באותה עונה שיחקה הקבוצה בליגה הארצית בכדורסל. מאמנה של רמת אפעל באותה עונה היה חנן קרן וסגלה כלל את דיימון פטרסון, שי קרביוב, ירון להט, אלדד דייגי, איתי גרינבוים, גלעד מאור, מוריס היימן, רן לפלר, אייל פרידמן, ניר גולן, עופר גולדברג, דני וינרב ואייל אלמקייס.

בעונת 2021/22 הקבוצה הוקמה מחדש וכיום משחקת בליגה ב׳ מחוז תל אביב. בנוסף יש לאגודה מחלקת נוער הכוללת 4 קבוצות ובית ספר לכדורסל. הקבוצות משחקות באולם השכונתי של אפעל שעבר שיפוץ.

בשנים 2022 הצטרף לקבוצה כוכב העבר חיים זנדברג אחרי שנים בהם טייל בין קבוצות בליגות נמוכות 

==הערות שוליים==

רמת אפעל
אפעל
ארקטורוס (להקה)

ארקטורוס (Arcturus) הייתה להקת מטאל אוונגרדי סימפונית נורווגית שהורכבה מחברים של מייהם, אולבר ודימו בורגיר. הלהקה הוקמה בשנת 1987 על ידי סטיינר "ס'ורד" יונסון, יאן "הלהאמר" בלומברג וכריסטופר "גארם" ריג, תחת השם מורטם אך שינתה את שמה לארקטורוס (על שם הכוכב) בשנת 1990.

הלהקה התמחתה בבלאק מטאל ובפרוגרסיב מטאל אוונגרדי. אלבומה הראשון של הלהקה היה אלבום בלאק מטאל סימפוני. עד האלבום הרביעי ארקטורוס זנחה כמעט לגמרי את אספקט הבלאק מטאל וניגנה אוונגרד מטאל אטמוספירי לחלוטין. אלבומיה של ארקטורוס נחשבים למוערכים מאוד בקרב סצנת המטאל.

באפריל 2007, הודיעה הלהקה על פירוקה עקב לחצים בעבודה ומהלהקות האחרות של הנגנים.

ב-2011 הודיעה הלהקה על מופע איחוד בפסטיבל Frog Power USA 2011.

==חברי ההרכב==
* סימן הסטנס (ראו גם דימו בורגיר) - סולן.
* קנוט מגנה ואל - גיטרה.
* טור מורן - גיטרה.
* יו "סקול" מינגיי (ראו גם אולבר) - גיטרה באס
* סטיינר ס'ורד יונסן - קלידים, סינתיסייזר.
* יאן "הלהאמר" אקסל ואן בלומברג (ראו גם מייהם) - תופים.

== דיסקוגרפיה ==
תחת השם, מורטם (הוצאה; שם האלבום):

* 1987 - Slow Death - דמו, הוצאה עצמית
* Slow Death EP - Putrefaction Records 1989

תחת השם Arcturus (הוצאה; שם האלבום):

* 1990 - Promo 90 - דמו, הוצאה עצמית
* My Angel - Putrefaction Records - 1991
* Constellation MCD/MLP - Nocturnal Art - 1994
* Aspera Hiems Symfonia - Ancient Lore/Misanthropy/Century Black - 1995
* Constellation LP - Nocturnal Art - 1997
* La Masquerade Infernale - Misanthropy/Music For Nations - 1997
* Disguised Masters - Jester Records - 1999
* Reconstellation - 1999 - בוטלג
* 2002 - Aspera Hiems Symfonia/Constellation/My Angel הוצאה מחודשת - Candlelight Records
* The Sham Mirrors - Ad Astra Enterprises/The End Records - 2002
* Sideshow Symphonies - Season of Mist - 2005
* Shipwrecked In Oslo DVD - Season of Mist - 2006
* Arcturian - Prophecy Productions - 2015

==קישורים חיצוניים==

* 

קטגוריה:להקות פרוגרסיב מטאל
קטגוריה:להקות בלאק מטאל
קטגוריה:להקות נורווגיות
קטגוריה:סופרגרופ
קטגוריה:שישיות מוזיקליות
קטגוריה:להקות שהוקמו בשנת 1991
דני פפן

תרשים של מנוע הקיטור האטמוספירי של פפן, 1690
דֶּנִי פָּפֶּן (בצרפתית: Denis Papin) (22 באוגוסט 1647–1712) היה פיזיקאי, מתמטיקאי וממציא צרפתי. הוא ידוע בעיקר כממציא של דוד למיצוי שומן מעצמות באמצעות קיטור , עליו מבוסס סיר הלחץ של ימינו, ושל מנוע קיטור אטמוספירי.

==קורות חייו ==
פפן נולד בשִׁיטְנֵה, לוּאַר-אַ-שֶׁר (Chitenay, Loir-et-Cher) שבצרפת. הוא למד בבית הספר הישועי במקום מגוריו, וב־1661 החל בלימודי רפואה באוניברסיטת אנז'ה , וסיים אותם ב־1669. ב־1673, במהלך עבודתו עם כריסטיאן הויגנס וגוטפריד לייבניץ בפריז, החל להתעניין בניצול תופעת התת-לחץ להנעת מכונות.

פפן נסע לראשונה ללונדון ב־1675. הוא עבד עם רוברט בויל מ־1676 עד 1679, ופרסם סיכום של מחקריו בתוך חיבורו של בויל: "Continuation of New Experiments", 1680. בתקופת שהותו בלונדון המציא פפן דוד למיצוי שומן מעצמות באמצעות קיטור (steam digester), מין סיר לחץ בעל שסתום ביטחון , אותו הציג בפני חברי האגודה המלכותית ב־1679. ב־1687 קיבל משרה אקדמית בגרמניה ועזב את אנגליה.

פפן, שהיה הוגנוטי (פרוטסטנט צרפתי), עבר לגרמניה בשל רדיפת המלך לואי ה-14 את בני אמונתו הדתית, וקיבל משרת פרופסור למתמטיקה באוניברסיטת מרבורג , שם חי בחברת גולים הוגנוטים כמוהו.

ב־1689 הציע פפן להשתמש במשאבת מפוח לאספקת אוויר טרי ובלחץ הדרוש לפעמון צלילה. ג'ון סמיטון עשה שימוש בהצעתו ב־1789.

ב־1690, במהלך שהותו במרבורג, הבחין פפן כי ניתן להפיק עבודה מכנית מן הלחץ האטמוספירי שפעל על "סיר המיצוי" שלו, ובעקבות כך בנה דגם של מנוע קיטור בוכנאי, הראשון מסוגו.

לואי פיגייה מצטט בשלמותו בספרו המונומנטלי "נפלאות המדע" (Les Merveilles de la science, 1867-1891) את החיבור שפרסם פפן ב־1690 ב-Acta Eruditorum בלייפציג וכותרתו: "Nova methodus ad vires motrices validissimas levi pret" (בצרפתית: Nouvelle méthode pour obtenir à bas prix des forces considérables) – "שיטה חדשנית ליצירת כוחות גדולים בדרך זולה". המנוע שהגה פפן היה מורכב מצילינדר ניצב, שבתוכו נעה בוכנה המצוידת במוט בוכנה. תחילה הכניסו כמות מדודה של מים לתוך הצילינדר, ואז הניחו לבוכנה לרדת עד מפלס המים תוך כדי ניקוז האוויר הכלוא מתחתיה. אחר כך הבעירו אש מתחת לצילינדר והרתיחו את המים. הקיטור דחף מעלה את הבוכנה, וכשהיא הגיעה לקצה העליון של מהלכה, אחז תֶּפֶס במוט הבוכנה והיא נותרה במצב זה. קירור הצילינדר גרם להתעבות הקיטור ולהיווצרות תת-לחץ, והלחץ האטמוספירי הגדול יותר דחף את הבוכנה מטה. אל קצה מוט הבוכנה חובר מיתר שעבר דרך שתי גלגלות ולקצהו נקשרה משקולת. את העבודה ביצעה המכונה תוך כדי התעבות הקיטור, במהלך ירידת הבוכנה. פפן בנה דגם ניסיוני של המצאתו אך לא הוסיף ופיתח אותו על אף שכתב בחיבורו על הפוטנציאל הגלום בקיטור להנעת ספינות.

==שובו לאנגליה==
פפן שב ללונדון ב־1707, כשהוא מותיר את אשתו בגרמניה. אחדים מחיבוריו הוצגו בפני האגודה המלכותית בין השנים 1707 ו־1712 ללא ידיעתו ומבלי שיקבל גמול כספי, והדבר עורר בו כעס וטרוניה גדולים. העדות האחרונה על קורותיו של פפן מצויה במכתב מ-23 בינואר 1712, בעת שהיה מרושש, וככל הנראה הוא הלך לעולמו באותה שנה, ונקבר בקבר לא מסומן.

==ראו גם==
* מנוע הקיטור של ניוקומן
* תומאס סייוורי

==קישורים חיצוניים==

* 
* 

==הערות שוליים==

קטגוריה:ממציאים צרפתים
קטגוריה:מנועי קיטור
קטגוריה:מתמטיקאים צרפתים
קטגוריה:פיזיקאים צרפתים
קטגוריה:עמיתים זרים בחברה המלכותית
קטגוריה:ילידי 1647
קטגוריה:נפטרים ב-1712
משחק עט ונייר

משחק עט ונייר הוא משחק שכלי המשחק המשמשים בו הם כלי כתיבה (כמו עט או עיפרון) ונייר או כל משטח אחר שעליו ניתן לכתוב.

==דוגמאות למשחקי עט ונייר==
 
איקס מיקס דריקס
גרסת נייר למשחק צוללות
משחק קווים וריבועים
משחקי עט ונייר נפוצים:
* ארץ עיר: משחק שבו נבחרת אות באופן אקראי, והמשתתפים מנסים למצוא מילים שונות שמתחילות באות שנבחרה בהתאם למספר קטגוריות שנקבעו מראש. כל אחד מהמשתתפים כותב את המילים שמצא על נייר המוסתר מעיני המשתתפים האחרים.
* איקס עיגול:: משחק לשני שחקנים המשוחק על לוח של 3X3 משבצות, שניתן לשרטטו בן רגע על נייר. כל שחקן בתורו מסמן סימן באחת המשבצות (לרוב איקס או עיגול, ומכאן שם המשחק) השחקן המנצח הוא זה שהצליח למלא שורה, טור או אלכסון בסימנים שלו. 
* צוללות: לכל משתתף לוח עם שני ריבועים בגודל 10x10 משבצות. הריבוע האחד מסמל את השטח ה"ימי" שלו, בו הוא מציב את הצוללות שלו כאוות נפשו, והריבוע השני מסמל את השטח ה"ימי" של צוללות יריביו, ומשמש מעקב לגילויַן. בשנת 1967 נוצרה למשחק זה גרסה של משחק קופסה. 
* איש תלוי: הוא משחק עט ונייר המיועד לשני שחקנים ומעלה. מטרת המשחק היא לנחש נכונה מילה או ביטוי שנבחרו על ידי אחד השחקנים באמצעות ניחוש של האותיות המרכיבות אותם.
* בשנת 1899 המתמטיקאי הצרפתי אדוארדו לוקס המציא משחק קווים וריבועים.

==השפעת הטכנולוגיה==
קיימים משחקי עט ונייר אשר עברו תהליך של דיגיטציה כדי ליצור גרסאות אלקטרוניות שלהם.

בתקופה המודרנית ניתן לשחק במשחקי עט ונייר באמצעות מחשב, כשהשחקנים מרוחקים זה מזה, המקלדת והעכבר מחליפים את העט, ומסך המחשב מחליף את הנייר. לעיתים ניתן לשחק במשחקי עט ונייר בעל-פה, ולעיתים משמשים כלי משחק (כגון אבנים או מטבעות) כתחליף לעט.

==קישורים חיצוניים==

*
קטגוריה:משחקים
תומאס ניוקומן

מנוע קיטור של ניוקומן לשאיבת מים בבלק קאנטרי (Black Country), במערב המידלנדס
תומאס ניוקומן (אנגלית: Thomas Newcomen; פברואר 1664 - 5 באוגוסט 1729) היה חרש מתכת וממציא אנגלי, שיש הרואים בו את "אבי המהפכה התעשייתית" והיזם הראשון שלה.
== קריירה ==
ב-1712 בנה ניוקומן עם תומאס סייוורי, שותפו לעסקים, מנוע קיטור אטמוספירי לשאיבת מים ממכרות פחם ובדיל בדרום-מערב אנגליה - מקום לידתו של ניוקומן - ובעיקר בקורנוול.

המנוע של ניוקומן הוכנס לראשונה לשימוש במפעלי הפחם "קוניגרי" (Conygree) ליד דאדלי שבמערב המידלנדס ב-1712. רפליקה של המנוע נבנתה ב-Black Country Living Museum הנמצא שם.

במנוע זה נעשה שימוש בקיטור כאמצעי ליצירת תת-לחץ ולאו דווקא בלחץ הקיטור עצמו. תת-הלחץ שנוצר בתוך צילינדר שצדו העליון נותר פתוח גרם ללחץ האטמוספירי לדחוף את הבוכנה מטה, ומכאן השם "מנוע אטמוספירי".

מנועים נוספים הותקנו על ידי ניוקומן עצמו במכרות במידלנדס, בצפון ויילס ובקאמבריה, ולמעלה מ-100 מהם נבנו בטרם פג תוקפו של הפטנט ב-1733. את המנוע הוסיף ופיתח מאוחר יותר ג'יימס ואט.

ב-1920 נוסדה בלונדון חברה מדעית לטיפוח ועידוד חקר תולדות מדע ההנדסה והטכנולוגיה, והיא נקראת Newcomen Society על שמו של תומאס ניוקומן.

==ראו גם==
*מנוע הקיטור של ניוקומן

==קישורים חיצוניים==

* 

קטגוריה:ממציאים בריטים
קטגוריה:ילידי 1663
קטגוריה:נפטרים ב-1729
דגל קונטיקט

דגל קונטיקט מורכב ממגן לבן על רקע כחול. על המגן מצוירים שלושה שריגי גפן שעל כל אחד שלושה אשכולי ענבים. מתחת למגן מופיע שלט עליו כתוב: "Qui Transtulit Sustinet" ׁ(בלטינית: "הוא אשר שתל מחדש - נותן לנו מחייתנו") - מוטו המדינה.
האספה הכללית של קונטיקט (הרשות המחוקקת) אישרה את הדגל בשנת 1897.

מקורו של הסמל בחותמה של מושבת סיברוק שנוסדה בשנת 1639. על חותם המושבה היו מצוירים 15 שריגי ענבים, ופינתו השמאלית העליונה של החותם היה כתוב "Sustinet qui transtulit". כאשר מושבת קונטיקט קנתה את סיברוק בשנת 1644 המושבה החלה להשמש בחותם של סיברוק. ב-25 באוקטובר 1711 קיבלו המושל ובית המחוקקים של קונטיקט החלטה לשנות את הסמל, הפחיתו את מספר שריגי הענבים מ-15 לשלושה, על מנת לייצג את שלוש המושבות המקוריות שהרכיבו את המושבה - מושבת ניו הייבן, סיברוק וקונטיקט, כמו כן שונה מיקום המוטו וניסוחו.

==קישורים חיצוניים==

*
* 

קונטיקט

קטגוריה:קונטיקט: סמלים
בית עריף

המושב בית עריף בקדמת התמונה חורבות הכפר דיר טריף
בֵּית עָרִיף הוא מושב של תנועת המושבים במחוז המרכז בישראל השייך למועצה אזורית חבל מודיעין. ממזרח לבית עריף (ובצמוד אליו) נמצא היישוב שוהם. מדרום לבית עריף נמצא כביש 453 ומצפונו המושב טירת יהודה. שטח המושב כ-1,600 דונם<ref name=":0"></ref>

== מקור השם ==
בתחילה נקרא היישוב בשם אחלמה, כשמה של אחת מאבני החושן, שכן המושב נבנה כחלק מגוש שכלל שני יישובים נוספים, נופך וברקת, שאף הם שמות אבנים מהחושן. את הסדרה המשיך היישוב שוהם הסמוך, שאף הוא נושא בשם אחת מאבני החושן.

בהמשך, על סמך הדמיון הלשוני לשמו של הכפר הערבי דיר טריף שהתקיים במקום, נקרא היישוב על שם בית עריף, ישוב מימי המשנה, הנזכר באונומסטיקון (אוסביוס) מן המאה ה-4<ref></ref> ואשר מופיע גם במפת מידבא. ואולם, התברר כי בית עריף ההיסטורית התקיימה במקום שבו נמצא כיום כפר הנוער בן שמן.<ref></ref>

המילה "עריף" משמעותה ענן, בלשון המקרא<ref></ref>.

== היסטוריה ==
במקום נמצאו קברים ושרידי יישוב מן התקופה הביזנטית<ref name=":0" />. המושב הוקם בשנת 1949 על חורבותיו של הכפר הערבי "דיר טריף" ששכן שם לפני קום המדינה. המייסדים נמנו על יוצאי בולגריה. באוגוסט 1950 התגוררו במושב 92 משפחות. בתחילת שנות ה-50 הובאו למקום עולים מתימן והחלו להבנות מבני קבע כחצי קילומטר מנקודת ההתיישבות. לאחר סדרת עימותים בין שתי הקבוצות, על רקע המעבר לבתי הקבע, עברו התושבים המקוריים בשנת 1953 לגינתון ועולי תימן נשארו במקום.

במושב קיימים כ-100 משקים חקלאיים והוקמה בו הרחבה בת כ-100 מגרשים לבתים פרטיים בה גרים בני המושב וכן תושבים שהגיעו מחוץ למושב.<ref></ref>

בתחילת שנות התשעים הודיע מינהל מקרקעי ישראל למושב על גריעת מקרקעין בשטח של 110 דונם ממשבצת המושב לשם הקמת היישוב שהם, המושב פוצה במתן הזכות לחכור 219 יחידות בנייה בתחום שהם (המושב מכר זכות זו לחברת ש. רובננקו-שהם).

== אישים ==
האישים הבאים קשורים למושב בית עריף:

* שרון מרציאנו - כדורגלן עבר ישראלי. מתגורר בבית עריף.

== ראו גם ==
* נחל בית עריף

==קישורים חיצוניים==
* 

==הערות שוליים==

קטגוריה:יישובים שהוקמו ב-1951
קטגוריה:מושבי תנועת המושבים
קטגוריה:מושבים
קטגוריה:יישובים יהודיים בארץ ישראל בתקופת המשנה והתלמוד
קטגוריה:שביל ישראל
בית נחמיה

בֵּית נְחֶמְיָה הוא מושב עובדים באזור המרכז ליד היישוב שוהם, כארבעה ק"מ מזרחית לנמל התעופה בן-גוריון, השייך למועצה אזורית חבל מודיעין. היישוב ממוקם בין שני כבישים ראשיים - כביש 6 ממזרח לו וכביש 444 ממערבו. קיימת תוכנית להאריך את כביש 453, צפונית למושב בית נחמיה, מצומת הכבישים 453/444 עד למחלף בכביש 6 שיקרא "מחלף בית נחמיה.<ref></ref>

שטח היישוב כ-2,000 דונם.

== מקור השם ==
שמו של היישוב הוא על שמו של נחמיה, שהיה שר המשקים של מלך פרס והיה מראשי העולים לארץ ישראל מבבל בתקופת שיבת ציון (בשנת 445 לפנה"ס). הוא בנה את ירושלים והניח יסוד לתקופה חדשה בתולדות ישראל. בספרו נזכרת לראשונה "נְבַלָּט", בסמוך לחדיד.

בראשיתו נקרא המושב "בית נבאלא ב'" וכן "נבלט" על שם האתר המקראי הסמוך נְבַלָּט.

== היסטוריה ==
תצפית על תל נְבַלָּט מעבר לערוץ נחל נְבַלָּט
פסיפסים וגתות עתיקות בתל נְבַלָּט
האזור היה מיושב מזמנים קדומים. תל נבלט, הסמוך ליישוב, מזוהה עם נְבַלָּט המוזכרת בספר נחמיה (י"א פסוק ל"ד). במקום נתגלו קברים ושרידי ישוב מן התקופה הביזנטית.

המושב הוקם בתאריך י"ט סיוון תש"י, 4 ביוני 1950 על ידי עולים מאיראן, על אדמות הכפר הערבי הנטוש בית נבאלא.

עד מלחמת סיני היה המושב יעד לפעילות חבלנית של מסתננים.<ref>.</ref> ב-1953 רצחו מסתננים מירדן אשה תושבת המקום ופצעו את בני משפחתה. ב דצמבר 1956 נחטפו שנים מבני היישוב על ידי מסתננים מירדן.<ref>.</ref><ref>.</ref>

שנותיו הראשונות של היישוב על הקרקע היו קשות, כוח רצון והתמדה של המתיישבים הראשונים הניבו תוצאות,<ref>.</ref> יום השנה הרביעי לעלייה על הקרקע היווה נקודת ציון.<ref>.</ref>

ב- 18 במרץ 2018 פורסם כי קבוצת אלמוג תקים פרויקט של 180 יח"ד בשכונת הדרים החדשה בשוהם. את הקרקע רכשה החברה ב-180 מיליון שקל בעסקת השבה של מושב בית נחמיה הסמוך שהכנסותיו מן העסקה נאמדים בכ-13 מיליון שקל.<gallery>
beitnechemya2016.JPG|מבנה בית הספר ההיסטורי של המושב שעבר חידוש ומשמש לצורכי המושב
</gallery>

==קישורים חיצוניים==

* 
* [https://web.archive.org/web/20090808095428/http://www.modiin-region.muni.il/Heb/?catid=179 בית נחמיה] באתר המועצה האזורית חבל מודיעין
* [http://www.hadashot-esi.org.il/report_detail.aspx?id=154&mag_id=110 חורבת נבלט באתר רשות העתיקות]
* [https://web.archive.org/web/20130407041117/http://www1.snunit.k12.il/heb_journals/biosfera/2401035.html בית נחמיה - בין כביש 6 לכביש 444], ירחון המשרד להגנת הסביבה

==הערות שוליים==

קטגוריה:יישובים שהוקמו ב-1950
קטגוריה:מושבים
קטגוריה:מושבי העובד הציוני
קטגוריה:ישראל: יישובים הקרויים על שם אישים
באר אורה

בְּאֵר אוֹרָה הוא קיבוץ פרוורי של אילת בערבה בין אילות לאליפז, כ־20 קילומטרים צפונית לאילת. היישוב שייך למועצה אזורית חבל אילות ומהווה את היישוב המאוכלס ביותר בה. בשנת 2022 התגוררו ביישוב 280 משפחות, רובם מקורן מאילת. רוב התושבים מתפרנסים בעבודות שונות באילת.
זהו היישוב השלישי הדרומי ביותר בישראל (לאחר אילות ואילת).

==היסטוריה==
בשנת 1949 נקדחה באר מים על ידי אגף המים במשרד החקלאות, במקום שעד אז כונה ביר הינדיס<ref>זיוון זאב, 2001. עברות שמות מקומות בנגב. אריאל - כתב עת לידיעת ארץ-ישראל, 150-151 - עם הפנים אל הנגב, עמ' 21 - 26.</ref> (מערבית: באר חושך). הבאר שימשה כמקור המים הראשון של אילת, בטרם חוברה העיר לקידוח מעין רדיאן (יטבתה) באוקטובר 1951.

בדצמבר 1950 הוקם בקרבת הבאר בסיס גדנ"ע. ועדת השמות הממשלתית קבעה את שמו החדש של המקום, באר אורה (בניגוד למשמעות השם המקורי: באר החושך). הבסיס פעל עד ראשית שנות ה-90.

בשנת 1989 החליטה הממשלה להקים יישוב בבאר אורה במקום בסיס הגדנ"ע. ב-15 במאי 2001 הונחה אבן הפינה ליישוב, בסמוך לבסיס הנטוש, במטרה לאכלס את הערבה ולקרב תושבים ממרכז הארץ אל הנגב אשר נקבע כאזור התיישבותי מועדף. סגנון הבנייה ייחודי ומותאם לאופי המדבר. עם הקמתו הוקצו ביישוב 195 מגרשים לבניית בתים, ובשלב ראשון נבנו ביישוב 24 בתים ומבני ציבור. בשנת 2009 הושלם הקמת שלב ב' של היישוב שכלל עוד 22 בתים.

בשנת 2010, לאחר דיונים שנמשכו מאז שנת 2004, הוחלט להעביר את נמל התעופה אילת לאזור הסמוך לבאר אורה, ולהקים בו את נמל התעופה רמון.

בשנת 2015, נפתחה באזור ליד היישוב מכינה קדם צבאית תחת אותו שם.

ביישוב נחפר מסגד באר אורה, בין השאר ע״י חוקר האסלאם משה שרון. האתר זוהה כמסגד פתוח שבו שתי גומחות תפילה – אחת לדרום ואחת למזרח, ומשה שרון הציע לראות בו עדות לשינוי כיוון התפילה באסלאם ממזרח לדרום – דעה שזכתה ללא מעט ציטוטים.

==קישורים חיצוניים==

*
*[http://www.mmi.gov.il/PirsumMichrazim/presentations/BeerOra/index.html היישוב במינהל מקרקעי ישראל]
*[http://www.mmi.gov.il/machadash/show_h.asp?key=347 הודעה על הנחת אבן הפינה ליישוב], אתר מינהל מקרקעי ישראל
*
* 

==הערות שוליים==

קטגוריה:יישובים שהוקמו ב-2001
קטגוריה:מועצה אזורית חבל אילות
קטגוריה:יישובים במחוז הדרום
קטגוריה:היאחזויות נח"ל
קטגוריה:ישראל: יישובים קהילתיים
קטגוריה:בקעת תמנע
קטגוריה:הערבה: יישובים
*
גבתון

גִּבְּתוֹן הוא מושב עובדים ליד רחובות המשתייך למועצה אזורית ברנר והיישוב הצפוני ביותר בה.

== היסטוריה ==
המושב הוקם בשנת 1933, כחלק מתוכנית התיישבות האלף (תוכנית שבה הוצע ליישב 1,000 משפחות עובדים באזור מטעים, תוך השתתפות הפועלים המתיישבים במימון עצמי. בפועל יושבו פחות מ-500 משפחות עקב המשבר הכלכלי), במסגרתה הוקמו מושבים חקלאיים קטנים מסביב ליישובים הגדולים והמבוססים (רחובות ממזרח, קבוצת שילר מדרום). יישוב כזה נקרא יישוב ספר, במטרה לסייע בהגנתם מפני פורעים ערביים - במקרה זה, מפני תושבי זרנוגה השכנה ממערב (כיום קריית משה). 

המושב נקרא על שם העיר המקראית גבתון, הנזכרת כעיר לויים בנחלת שבט דן (), ולאחר מכן כעיר פלשתית (). בגבתון הקדומה נעשו הפיכות בממלכת ישראל, כגון הפיכתו של בעשא בן אחיה וכן הפיכתו של עמרי כנגד זמרי.

תושבי המושב עסקו בחקלאות. כל משפחה קיבלה משק שכלל חלקה בת 4.5 דונם. לכל משק היו פרה, לול תרנגולים וגידולים שונים כגון פרדסים ושאר מטעים ופירות מאכל. לרוב הפרדסים תפסו חלק ניכר בענף החקלאות במושב.
כיום לכל משק יש לול ישן, רובם אינם בשימוש, אך הפרדסים עדיין משמשים כמקור הכנסה לחלק מתושבי המושב.

באמצע שנות ה-90 של המאה ה-20, ביקשה עיריית רחובות לספח את המושב לשטח השיפוט העירוני שלה בטענה שבהיותו מוקף בשטחים רחובותיים מצפון, ממזרח וממערב, אין לו זכות קיום עצמאית. התנגדותם של אנשי המושב ושל הארגונים הירוקים בלמה תוכניות אלה. 
בגבתון פועלת תנועת הנוער בני המושבים.

בגבתון מתגוררים כיום כ-300 תושבים. לאחרונה, אושרה תוכנית פיתוח שתאפשר את הגדלת האוכלוסייה עד ל-900 תושבים.
<gallery>
VIEW OF MOSHAV KFAR GIVTON NEAR REHOVOT. מושב כפר גיבתון ליד רחובות.D393-147.jpg|מבט על גבתון באוקטובר 1939
Gibton-21457.jpg|עמדת הגנה עם חרכי ירי מתקופת המרד הערבי 1936-1939
</gallery>

==קישורים חיצוניים==

* [http://www.tapuz.co.il/blog/net/userblog.aspx?Catid=33249&folderName=citytour אתרים בכפר גבתון], אתר תפוז
* [http://hanna-perlis.ad-olam.co.il/ByHim.aspx עדויות של חנה פרליס, מוותיקות הכפר]
* [https://web.archive.org/web/20090723124520/http://www.brener.org.il/680/ גבתון] באתר המועצה האזורית ברנר
*

==הערות שוליים==

 

קטגוריה:יישובים שהוקמו ב-1933
קטגוריה:מושבים
קטגוריה:יישובי התיישבות האלף